Margeret Bryan

A fiatal lány a női egyenjogúság és a csillagászat közkedvelt szószólója, emellet igen szép.

### Gyermekkora

Christian Bryan és Irvia Natalnova legidősebb gyermekeként született Központi Város kereskedelmi negyedében. Apja angol, anyja orosz bevándorlók voltak, Dániába telepedésükkot mindketten felvették az evangélikus hitet.

### Tanulmányai

A fiatal Margeretet főleg az állatok és a vidéki lét foglalkoztatták, titokban számos rövid novellát írt a paraszti életről. Irodalomtanára figyelt fel tehetségére, segítségével sikeresen felvételizett egy jóhírű gimnáziumba. 16 évesen fedezte fel vonzódását a nők iránt, ezt azonban a legnagyobb titokban tartja s csak közeli barátait avatta be titkába.

Egyetemi évei alatt egy szerencsés véletlennek köszönhetően teljesen kifordult a költőnek készülő lány élete. 1805 őszén véletlenül Feliks Gernöns svéd csillagászprofesszor órájára ült be a grammatika helyett, s a hallottak annyira lenyűgözték, hogy érdeklődése teljesen a kozmosz felé fordult.

Szakot váltott, 1809-ben sikeresen diplomázott csillagászatból és matematikából. Még ebben az évben elhelyezkedett a Koppenhágai Obszervatóriumnál, s nem sokkal újév előtt felfedezett 3 kisbolygót is. Az aszteroidák megfigyelése alapján röppályaszámításokat végzett, s megállapította, hogy valamikor egy égitesthez kellett tartozniuk, mely azután darabokra szakadt, és a kisbolygók ennek maradványai.

Felfedezését szkepticizmussal fogadták, azonban 1811-ben közzétett dolgozata minden szükséges vitatott kérdésre rendkívül nehezen támadható válaszokat adott. A felfedezésért és a vegzálások kompenzálásáért 1812-ben Becsületrenddel tüntették ki. Az Egyesült Föld története során Margaret a 7. nő aki az elismerés birtokosa lehetett, valamint az addigi legfialabb.

### Politikai pályafutása

A Kozmosz Párt a számukra rendkívül jól sikerült 1812-es elnökválasztás óta dolgozott saját megújulásán, Margeret kitüntetése pedig kapóra jött nekik. A volt kozmoszos köztársasági elnök, William Herschel személyes közbenjárására 1813 tavaszán végül belépett a pártba. A jobbszárnyban még mindig nagy befolyassal bíró Herschel és köre sikeresen elérte, hogy a '14-es tisztújításon Bryan-t válasszák meg a párt alelnökévé, ami -tekintve, hogy Margaret nő- meghozta a sajtó remélt érdeklődését.

Watt 1815-ös Skandináv háborúja új politikai légkört teremtett. A teljes győzelemre készülve a párt rendkívüli kongresszusa taktikai okokból az esedékes elnökválasztás kihagyásáról döntött, a szeptemberi merénylet azonban megváltoztatta a helyzetet. A decemberi titkos belső szavazáson 4 induló közül Margeretet választották meg a Kozmosz Párt elnökjelöltjének, amit végül 1816 január 29-én jelentettek be hivatalosan.

### Nézetei

Klasszikus liberális, a női egyenjogúság és a személyes szabadság elszánt hirdetője. Saját érintettsége miatt finoman, de konzekvensen gesztusokat tesz a másneműekhez vonzódó emberek felé, a választójogot kiterjesztené a 18. évüket betöltött emberekre is. Az ipari és jövedelmi adókat csökkentené, a gazdaság állami szerepvállalásának mérséklése mellett érvel, a szociális kiadásokat ugyanakkor megtartaná a hadsereg létszámának leépítésével. Pacifista, ellenzi a háborúkat, a gyermekjogokat és a szabad oktatást tekinti az Egyesült Föld legnagyobb vívmányainak.

### Magánélete

Szabadidejében verseket ír, apró vidéki birtokán saját obszervatóriummal rendelkezik. Úszik, szaunázik, barátaival időnként vitorlázik. Szereti a természetet, kiválóan sakkozik és szinte lehetetlen megmondani, ha hazudik- igaz, ezt rendkívül ritkán teszi. Alapvetően becsületes, közvetlen, őszinte és szeretetteljes személy, igazi anyafigura.

### Terhelő információk

Titokban, de kapcsolatban van Katrien Claassennel. 3 évvel ezelőtt személyesen találkozott Byronnal, ekkor szexuális együttlétet létesítettek, ezt azonban mindketten titokban tartják. Margeretet különös érzelmek fűzik mind Byronhoz, mind Katrienhez, a hármas "párt" azonban még az Egyesült Földön is szinte mindenki nyíltan elítélné.